Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5775

2. Megjegyzés. – A katalógus hozzárendelés feladata az, hogy társítást hozzon létre két olyan katalógus összetevő között, amelyek a további katalógus funkciókat támasztják alá. A katalógus hozzárendelés állítja fel az alkalmazási összefüggést és az egyéb katalógus funkciók használatának összeköttetési kapcsolata alapjául szolgál. 3.5.1.3 EGYÉB RENDSZERALKALMAZÁSOK (Kidolgozás alatt) 3.5.2 Levegő-föld alkalmazások Megjegyzés. – A levegő-föld alkalmazások földi összetevői foglalják magukba azokat a rendszereket, amelyek a levegő-föld közlemények tartalmát továbbítják a föld-föld összeköttetési vonalakon. 3.5.2.1 AZ AUTOMATIKUS BERENDEZÉS-FÜGGŐ LÉGTÉRELLENŐRZŐ RENDSZER (ADS) ALKALMAZÁSA Megjegyzés. – Az ADS alkalmazást egy légijármű fedélzeti és egy földi rendszer alkotja. A légijármű fedélzeti ADS alkalmazási képes arra, hogy a Légiforgalmi Távközlési Hálózat /ATN/ összeköttetési szolgálatán keresztül automatikusan továbbítsa a földi rendszer részére az adatokat a fedélzeti navigációs rendszerekből. (pl. légijármű azonosítót, a négy-dimenziós helyzetet, a szándékot és kiegészítő adatokat, ahogy szükséges). Az ADS alkalmazás a szolgáltatást azokon a kapcsolatokon keresztül biztosítja, amelyek a rendszer levegőben lévő és földi egységei között létrejönnek (azaz igény kapcsolat, szakaszosan ismétlődő kapcsolat, esemény kapcsolat és kényszerhelyzeti kapcsolat) és a két ADS földi rendszer között (azaz a soron következő egységgel való kapcsolat). 3.5.2.1.1 A Légiforgalmi Távközlési Hálózat-/ATN/-nek képesnek kell lenni a következő ADS alkalmazások alátámasztására:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes